Anona mäkkoostnatá

Anona mäkkoostnatá (lat. Annona muricata; plod, príp. aj rastlina, sa ľudovo nazýva quanabana, guanabana, veľký/ostnatý corossol, ostnatý cachiman, graviola, soursop) je rastlina z čeľade anonovité.

Charakteristika

Je to malý, bohato rozvetvený strom, vysoký 3-8 m. Plod má podobu zelenej 20-30 cm dlhej pretiahnutej gule s mäkkými ostňami.
Pochádza pravdepodobne z karibských Antíl, Strednej Ameriky a severnej Južnej Ameriky. V súčasnosti sa vyskytuje aj v Ázii, Oceánii a Afrike.

Neurotoxicita

Memorial Sloan-Kettering Cancer Center upozorňuje že, "alkaloidy extrahované z anony môžu spôsobovať neurologické poruchy". Zlúčenina annonacin, ktorá je obsiahnutá v dužine a semenách annony, je silný neurotoxín spájaný s neurodegeneratívnymi chorobami a výskum naznačuje vzťah medzi konzumáciou plodov annony a atypickou formou Parkinsonovej choroby práve vzhľadom na vysoký obsah annonacinu.
V roku 2010 francúzska agentúra pre bezpečnosť potravín, Agence française de sécurité sanitaire des produits de santé, vyhlásila, že vzhľadom na výsledky dostupných výskumov "nie je možné potvrdiť, že pozorované prípady atypického Parkinsonovho syndrómu ...  sú previazané na požitie Annona muricata," dovolávajúc sa nových štúdií možných negatívnych účinkov na ľudské zdravie.

Alternatívna liečba rakoviny

Memorial Sloan-Kettering Cancer Center zaradilo liečby rakoviny ako jednu z "domnelých využití" annony. Podľa Cancer Research UK, "Mnoho stránok na internete inzeruje a podporuje kapsuly annony ako liek na rakoviny, ale žiadna z nich nie je podporovaná žiadnou serióznou vedeckou organizáciou zaoberajúcou sa rakovinou" a "neexistuje žiaden dôkaz ktorý by preukazoval že annona je účinným liekom na lieťbu rakoviny" a nadvazujúc na to ju nepodporujú jej použitie ako lieku na rakovinu.
Federal Trade Commission v Spojených štátoch amerických stanovila, že "neexistujú žiadne vierohodné vedecké dôkazy" o tom, že výťažok z annony predávaný firmou Bioque Technologies "môže predchádzať, vyliečit alebo liečiť akýkoľvek typ rakoviny".
Cancer Research UK taktiež vydal stanovisko ohľadom údajného lieku na rakovinu ktoré obsahovalo aj tieto vety: "Celkovo možno povedať, že neexistuje žiadny dôkaz, že Annona funguje ako liek na rakovinu. V laboratórnych podmienkach extrakt z annony môže zabiť niektoré typy rakoviny pečene a buniek karcinómu prsníka, ktoré sú rezistentné na určité chemoterapeutickej lieky. Ale nie sú žiadne štúdie veľkého rozsahu u ľudí. Takže zatiaľ nevieme, či to môže fungovať na liečbu rakoviny alebo nie. Mnoho stránok na internete inzeruje a podporuje kapsuly annony ako liek na rakoviny, ale žiadna z nich nie je podporovaná žiadnou serióznou vedeckou organizáciou zaoberajúcou sa rakovinou Nepodporujeme použitie annony na liečbu rakoviny."
V roku 2008, súdny spor týkajúci sa predaja Triamazonu, produktu z annony v Spojenom kráľovstve (UK), vyústil do odsúdenia osoby v trestnom konaní  v súlade s UK Cancer Act, ponúkajúc ľudom vyliečenie z rakoviny. Hovora rady, ktorá iniciovala konanie uviedol, že "je rovnako dôležité teraz ako to vždy bolo aby boli ľudia chránení pred tými čo predávajú neoverené produkty s falošnými tvrdeniami ohľadom ich účinkov."

Použitie v prírodnej medicíne

Listy a semená sa dlho používali ako prostriedky proti (okrem iného) parazitom, vysokému krvnému tlaku a rakovine. Semená sú emetiká. Semená aj odvary z listov sa používajú proti všiam. Kvety sa používajú ako antispazmodikum, pektorálium a na zmiernenie kataru. Listy sa používajú ako sudoriferum, antispazmodikum, emetikum a ako prostriedok na privodenie spánku. V Karibiku sa verí, že položenie listov rastliny na posteľ pod spiacu osobu s horúčkou do nasledujúceho rána odstráni horúčku. Odvary z listov sa používajú ako obklady proti zápalom a napuchnutým nohám. Zrelý plod má mať antiskorbutické a antihelmintické účinky. Dužina sa používa ako obklad proti roztočom z čeľade Trombiculidae. Nezrelý usušený plod sa používa proti hnačke.